بچو بادشاهه

بچو بادشاهه

:بچو بادشاهه پهرين حُر تحريڪ جو هيرو هو ،جيڪا انگريزن خلاف 1870ع کان 1898ع تائين هلي هئي .هن جو اصل نالو بچل خاصخيلي هو .هو حر تحريڪ جي ويڙهاڪ وريام فقير خاصخيليءَ جي گهر ۾ ،موجوده سانگهڙ ضلعي جي مٺڙائو ڳوٺ ۾ ڄائو هو

.بچو بادشاهه پنهنجي ساٿين سان گڏجي مکي ٻيلي جي ڀرپاسي واري علائقي ۾ انگريزن جي عملداريءَ کي مڃڻ کان انڪار ڪري ڇڏيو ۽ اهو سڄو علائقو موجوده دؤر جي زبان ۾ ڄڻ ته انگريزن لاءِ ’نو گو ايريا ‘(No Go Area )بڻجي چڪو هو .هُن پنهنجي ساٿي ،پيرُو ڪاسائي عرف پيرو وزير( جيڪو ناري ،خيرپورميرس جو رهاڪو هو )سان گڏجي انگريزن خلاف زبردست ڪارروائيون ڪيون ۽ مقامي ماڻهن کي هدايت ڪئي ته اهي انگريزن کي ڍل ۽ ٻيا ٽيڪس نه ڏين .انگريز سرڪار پير حزب الله شاهه ’ڪوٽ ڌڻي ‘تي دٻاءُ وڌو ته هُو باغين کي پيش پوڻ لاءِ مجبور ڪري .انگريزن بچوءَ جي ڏاڍي ڳولا ڪئي ،سندس پيءُ وريام کي گرفتار ڪيو ،جيڪو قيد جي تشدد ۾ گذاري ويو .بچو بادشاهه اڳتي هلي ،مرشد جو حڪم مڃي ،1896ع ۾ هٿيار ڦٽا ڪري پيش پيو .

کيس عيسيٰ ڏاهريءَ سان گڏ ميرپورخاص موڪليو ويو ،جتي انگريز جج مقدمو هلائي کيس ڦاسيءَ جو حڪم ڏنو .سندس گرفتاريءَ جي هڪ مهيني کان پوءِ کيس سانگهڙ ۾ سرِ عام ڦاسي ڏني ويئي .کيس سرِ عام ڦاسي ڏيڻ جو ڪارڻ تاريخدانن اهو ڄاڻايو آهي ته انگريزن چاهيو ٿي ته ٻيا باغي پيش پون ۽ سبق سکن .ڦاسيءَ ڏيڻ بعد سندس لاش اُن هنڌ جي ڀرپاسي ۾ دفنايو ويو .سانگهڙ شهر ۾ هن وقت ان بهادر شخص جي نالي سان ’بچو بادشاهه چوڪ ‘پڻ آهي.

 حوالا 
زمرو:حر جماعت 
زمرو:حر_تحريڪ_جا_ساٿي 
زمرو:سنڌي ماڻھو 
زمرو:سنڌي سُورما